[bookmark: OLE_LINK1][bookmark: _Hlk508952791]Pārtikas drošības, dzīvnieku veselības un vides zinātniskā institūta “BIOR”
atklāta konkursa “Zvejas kuģu noma vides un ihtiocenožu izpētei” 
(ID. Nr. BIOR 2026/5/AK/EJZAF/ELWIND) nolikuma
2. pielikums

sagatavota 19.02.2026.
TEHNISKĀ SPECIFIKĀCIJA
1. daļa “Hidroakustiskā uzskaite Rīgas jūras līča Latvijas ūdeņos jūlijā – augustā”
Reņģes hidroakustisko uzskaiti organizē Institūts „BIOR” sadarbībā ar Tartu Universitāti (Igaunija).
Darba uzdevums: Rīgas līča Latvijas ūdeņos uz 5 darba dienām nodrošināt reisa uzdevumam un metodēm atbilstošu zvejas kuģi ar garumu (LOA) ne mazāku par 24 metriem ar aizmugures tralēšanas iespējām (ieskaitot pelaģisko rūpnieciskās zvejas trali), rūpnieciskās zvejas hidroakustisko aparatūru un saldētavu. Kuģa komandai jābūt ar pieredzi hidroakustisko uzskaišu nodrošināšanā Igaunijas ūdeņos.
Mērķis: īstenot reņģes hidroakustisko uzskaiti Rīgas līča Latvijas ūdeņos 2026. gada jūlijā - augustā saskaņā ar projektu “Datu vākšana un apstrāde zivsaimniecības pārvaldības un zinātniskiem mērķiem 2026. gadā”. 
1. Reisa norises laiks: 2026. gada jūlijs – augusts (līdz 5 darba dienām Rīgas līča Latvijas ūdeņos, kā arī līdz 5 darba dienām Rīgas līča Igaunijas ūdeņos (darbs Igaunijas ūdeņos nav šī iepirkuma priekšmets)).
2. Pētījumu vieta: Rīgas līcis un Irbes šaurums. Kuģis strādās Latvijas un Igaunijas EEZ, Latvijas un Igaunijas teritoriālajos ūdeņos ne seklāk par 20 m.
3. Iziešanas osta: Ventspils osta vai osta Rīgas līcī.
4. Atgriešanās osta: Ventspils osta vai osta Rīgas līcī.
5. Zinātniskās komandas dalībnieki: divi līdz trīs Institūta speciālisti un divi līdz trīs Igaunijas speciālisti (uz kuģa vienlaicīgi atradīsies pieci speciālisti).
6. Tehniskās prasības: Jānodrošina uz kuģa borta uzstādīt un nostiprināt hidroakustiskā ehointegratora zemūdens turētāju. Jānodrošina ehointegratora uztvērēja un portatīvā datora novietošanu kuģa stūres mājā. Jānodrošina zivju loma svēršanai paredzēto svaru droša novietošana uz kuģa klāja un svariem nepieciešamās 240 V, vienas fāzes elektropadeves nodrošināšana. Jānodrošina vieta hidroloģiskās zondes un zooplanktona tīkla nolaišanai ūdenī un pacelšanai, iegūto paraugu novietošanai ieguves rīku tuvumā. Jānodrošina piecas stacionāras gultas vietas zinātniskajam personālam.
7. Reisa uzdevums:
1) ievākt materiālus reņģu krājumu izplatības, lieluma un struktūras izpētei;
2) noteikt reņģu krājumu papildinājuma lielumu un izplatību, noteikt brētliņu krājumu vecumu struktūru;
3) ievākt materiālus citu zivju krājumu izplatības, lieluma un struktūras izpētei;
4) ievākt zooplanktona un okeanogrāfiskos (temperatūra, skābeklis un sāļums) paraugus;
5) uzskaites laikā un tralējumu vietās veikt hidroakustiskos ierakstus.
8. Metodes:
1) [bookmark: _Hlk69167126]uzskaite un tralējumi jāveic diennakts gaišajā laikā. Tralējumi jāveic ar rūpniecisko pelaģisko zivju trali ar 10 mm izmēra acīm traļa āmī. Tralēšanas ātrums – aptuveni 3 mezgli, vieta var mainīties, ilgums līdz 30 minūtēm (tralēšanas vieta un ilgums atkarīgs no atstaroto akustisko signālu stipruma un blīvuma);
2) loms tiek sašķirots pa sugām kastēs vai paredzētajam uzdevumam atbilstošā tarā un nosvērts;
3) sašķirotās un nosvērtās zivis vēlāk tiek izmantotas garumu mērījumiem, vecumu, dzimumu un nobriešanas noteikšanai;
4) [bookmark: _Hlk69167715]hidroakustiskā uzskaite tiek veikta saskaņā ar metodiku, kas aprakstīta “ICES rokasgrāmata Baltijas jūras starptautiskajām akustiskajām uzskaitēm (SISP8-IBAS)”, versija 2.0, 2017. gads;
5) pēc katra tralējuma tiek veikti jūras ūdens hidroloģiskie mērījumi un zooplanktona pētījumi 20-30 stacijās. Hidroloģisko mērījumu veikšanai tiek izmantota profilējošā hidroloģiskā zonde. Zooplanktona paraugi tiek ievākti visā vertikālajā ūdens stabā ar Džedī tīklu (acs izmērs 160 µm). Katra parauga ievākšanas ilgums ir aptuveni 10 minūtes.
9. Darbu apjoms:
[bookmark: _Hlk69167607]Ehointegrācijas uzskaites trasēm jābūt līdz 500 jūras jūdzes garām (skatīt pievienoto karti); jāveic 20-30 tralējumi ar rūpniecisko pelaģisko zivju trali, kā arī 20-30 okeanogrāfiskās un 20-30 zooplanktona stacijas. Staciju atrašanās vietas ir norādītas 1.1. attēlā., uzskaites halzes un iespējamās tralējumu veikšanas vietas ir attēlotas 1.2. attēlā.
Pētniecisko darbu vadītājam atkarībā no situācijas un laika apstākļiem ir tiesības veikt izmaiņas reisa plānā.
[image: ]

1.1. attēls. Iespējamās reņģes hidroakustiskās uzskaites okeanogrāfisko un zooplanktona staciju veikšanas vietas Rīgas līcī 2026. gada jūlijā-augustā.
[image: ]
1.2. attēls. Iespējamās reņģes hidroakustiskās uzskaites halzes un tralējumu veikšanas vietas Rīgas līcī 2026. gada jūlijā-augustā.

